STS-124

STS-124 bija Space Shuttle Discovery ekspedīcija uz Starptautisko kosmosa staciju (SKS). Starts notika  no Kenedija kosmiskā centra starta laukuma 39A.

STS-124 misijas galvenais uzdevums bija nogādāt SKS Japānā būvētā moduļa Kibo galveno sekciju. Ar kosmoplānu stacijā ieradās SKS 17. ekspedīcijas jaunais dalībnieks Gregorijs Šamitofs, kas nomainīja Geretu Reismenu. Misijas laikā veiktas trīs iziešanas kosmosā. 

 Apkalpe 
KosmonautsVirz.¹Amats Lidojums pēc skaitaValsts Marks Kellijs (Mark Edward Kelly) ↑↓ komandieris 3.  Kenets Hems (Kenneth Ham) ↑↓ pilots 1.  Karena Nīberga (Karen LuJean Nyberg) ↑↓ misijas speciālists 1 1.  Ronalds Gērens (Ronald John Garan, Jr.) ↑↓ misijas speciālists 2 1.  Maikls Fosums (Michael Edward Fossum) ↑↓ misijas speciālists 3 2.  Akihiko Hošide (星出 彰彦, Akihiko Hoshide) ↑↓ misijas speciālists 4 1. JAXA  Gregorijs Šamitofs (Gregory Chamitoff ) ↑ SKS lidojuma inženieris 1.  Gerets Reismens (Garrett Reisman) ↓ SKS lidojuma inženieris 1.  ¹ — lidojuma virziens: ↑ (augšup) vai ↓ (lejup)

 Derīgā krava 
Discovery pamatkrava bija Japānas zinātniskās laboratorijas Kibo galvenais segments "Hermētiskais modulis" (Pressurized Module, PM). Tas aizņēma visu kravas telpu, un tādēļ līdzi netika ņemts kosmoplāna manipulatora stienis Orbiter Boom Sensor System (tas iepriekšējā misijā STS-123 tika atstāts stacijā). Arī PM masa ir tik liela, ka tajā atradās tikai primārā avionika, bet pārējais aprīkojums modulī tiks pārnests no kravas moduļa hermētiskās sekcijas (Japanese Experiment Logistics Module, Pressurized Section, JLP), kas stacijā tika nogādāta STS-123 laikā. Kosmosa kuģis nogādāja arī Japānas manipulatoru Japanese Remote Manipulator System.Hope Takes Flight on Shuttle Discovery  15.04.2008

 Lidojuma gaita 
Piezīme. Šeit par dienu atskaites punktu tiek ņemts apkalpes celšanās laiks (09:32 UTC). Gulētiešanas laiks bija 01:32 UTC.

 1. diena, starts (31. maijs) 
Discovery starts notika  21:02:12 UTC no Kenedija kosmiskā centra starta laukuma 39A. Pacelšanās laikā kosmoplāna kreisā dzinēja rezerves vadības blokā radās kļūme elektronikā, bet tas nekādi neietekmēja dzinēju darbību. Starta laikā tika novēroti vairāki relatīvi lieli putuplasta gabali, kas atdalījās no ārējās degvielas tvertnes, un vismaz viens no tiem trāpījis pa kosmoplāna apšuvumu.Astronauts begin first full day in orbit  WILLIAM HARWOOD 2008-06-01

 2. diena, (1. jūnijs) 
Apkalpe veica ierobežotu Discovery apšuvuma apskati, izmantojot kosmoplāna manipulatora galā piestiprināto kameru.

 3. diena, saslēgšanās (2. jūnijs) 
Saslēgšanās ar Starptautisko kosmosa staciju notika 18:03 UTC. Kuģis piekabinājās pie PMA-2 adaptera, kas atradās pie Harmony moduļa. Lūkas tika atvērtas 19:36 UTC. Nomainot līdzatvesto individuālo sēdvietu kosmosa kuģī Sojuz TMA-12, 22:35 UTC Gregorijs Šamitofs oficiāli kļuva par 17. ekspedīcijas dalībnieku, nomainot Geretu Reismenu.

 4. diena, 1. iziešana (3. jūnijs) 
 Maikls Fosums un Ronalds Gērens veica 6 stundu 48 minūšu ilgu iziešanu kosmosā, kas sākās 16:22 UTC. Viņi sagatavoja Kibo izcelšanai no kravas telpas: atvienoja kabeļus un noņēma pārsegus. Kosmonauti pēc tam piedalījās kosmoplāna manipulatora pagarinātājsieņa (OBSS) pārvietošanā no īslaicīgās atrašanās vietas pie stacijas fermas (tas tur tika atstāts iepriekšējā misijā STS-123, jo šajā misijā tam nebija vietas Kibo moduļa lielo izmēru dēļ). Viņi arī izmēģināja metodes, kā attīrīt atlūzas no saules bateriju pagriešanas mehānisma. Gērens uzstādīja jaunu gultni savienojumā. Nīberga un Hošide, izmantojot stacijas manipulatoru, 21:49 UTC izcēla no kosmoplāna kravas telpas Kibo moduli un pārvietoja to pie Harmony sāna porta. Savienojums notika  00:01 UTC. Uzstādīšanas procedūra beidzās 00:45 UTC.

 5. diena, (4. jūnijs) 
 20:05 UTC tika atvērta lūka uz jaunpievienoto Japānas laboratoriju Kibo. Oļegs Konoņenko veica tualetes, kura bija sabojājusies iepriekšēja nedēļā, remontu, uzstādot ar Discovery atvesto sūkni.

 6. diena, 2. iziešana (5. jūnijs) 
 Fosums un Gērens veica otro iziešanu kosmosā, kas ilga 7 stundas 11 minūtes. Vispirms viņi pārvietojās uz Kibo moduli un pie tā uzstādīja videokameras. Pēc tam viņi noteiktās vietas uzlika izolācijas pārklājumus, bet citos — noņēma. Pēc tam kosmonauti pārvietojās uz stacijas fermu un atbrīvoja turētājbultas divām tukšām slāpekļa tvertnēm (tās izmanto gaisa atjaunošanai slūžu kamerā). Tad viņi noņēma bojātu kameru no fermas. Tai bija sabojājies barošanas bloks, kas stacijas iekšienē tiks nomainīts ar jaunu, un nākamajā iziešanā tiks uzstādīta atpakaļ. Beigās viņi apskatīja saules bateriju pagriešanas mehānismu un secināja, ka tas darbojas perfekti, un vairs nekādas diluma skaidiņas nav redzamas.

 7. diena, (6. jūnijs) 
Kibo loģistikas modulis tika pārvietots no Harmony moduļa, kur tas tika īslaicīgi uzstādīts STS-123 misijas laikā, uz Kibo hermētisko moduli.

 8. diena, (7. jūnijs) 
Hošide un Nīberga pirmoreiz iedarbināja Kibo laboratorijas manipulatoru, izvēršot divus no sešiem savienojumiem.

 9. diena, (8. jūnijs) 
 Fosums un Gērens veica trešo iziešanu kosmosā, kuras laikā tika nomainīta tukšā slāpekļa tvertne pret jaunu.

 10. diena, (9. jūnijs) 
Kibo moduļa manipulators tika izvērsts pilnā garumā, izmēģinot visus ta sešus savienojumus. Tika atvērta lūka uz Kibo kravas sekciju.

 11. diena, (10. jūnijs) 
 19:32 UTC tika aizvērtas lūkas starp Discovery un SKS.

 12. diena, (11. jūnijs) 
 11:42 UTC Discovery atvienojās no Harmony moduļa un veica tradicionālo stacijas aplidojumu.

 13. diena, (12. jūnijs) 
Apkalpe dienu pavadīja, gatavojoties atgriezties uz zemi. Tika sapakots manipulators OBSS.

 14. diena, (13. jūnijs) 
Tika izmēģināti stūrēšanas dzinēji un pārbaudīta lidojuma vadības sistēma.

 15. diena, nolaišanās (14. jūnijs) 
Discovery kravas telpas durvis tika aizvērtas 11:30 UTC. 14:10 tika iedarbināti kosmoplāna orbitālie manevrēšanas dzinēji, kā rezultātā tas iegāja Zemes atmosfērā. 15:15 Discovery nolaidās uz Kenedija kosmiskā centra skrejceļa numur 15.

 Iziešanas atklātā kosmosā 
MisijaKosmonauti Sākums (UTC)BeigasIlgums Darbība  STS-124EVA 1 Maikls FosumsRonalds Gērens  16:22  23:10 6 stundas 48 minūtes Kameras atvienošana no kosmoplāna manipulatora. Kosmoplāna manipulatora pagarinātājsieņa pārvietošana. Kibo sagatavošana uzstādīšanai. Stacijas saules bateriju pagriezēja (SARJ) gultņu mehānisma nomaiņa. SARJ bojājumu apskate. SARJ attīrīšanas metožu izmēģinājumi.  STS-124EVA 2 Maikls FosumsRonalds Gērens  15:04  22:15 7 stundas 11 minūtes Pārklāju un televīzijas iekārtas uzstādīšana Kibo ārpusē. ELM-PS sagatavošana pārvietošanai. Iztukšotās slāpekļa tvertnes sagatavošana demontāžai un jaunās tvertnes uzlikšana uz ārējās platformas. Bojātas televīzijas kameras noņemšana.  STS-124EVA 3 Maikls FosumsRonalds Gērens  13:55  20:28 6 stundas 33 minūtes Slāpekļa tvertnes nomaiņa. Kibo moduļa aprīkošanas pabeigšana. Salabotās televīzijas kameras uzstādīšana atpakaļ.

 Atsauces 

 Ārējās saites 
 STS-124 NASA mājaslapā

Kategorija:Space Shuttle ekspedīcijas